HOTARÂRE nr 236 din 16 februarie 2006 privind stabilirea si sanctionarea contraventiilor în domeniul operarii statiilor de radiocomunicatii În temeiul art 108 din Constitutia României, republicata, al art 2 alin (1) din Ordonanta Guvernului nr 2/2001 privind regimul juridic al contraventiilor, aprobata cu modificari si completari prin Legea nr 180/2002, cu modificarile si completarile ulterioare, Guvernul României adopta prezenta hotarâre Art 1 (1)Prezenta hotarâre are ca scop stabilirea cadrului legal pentru desfasurarea activitatii de control al persoanelor care opereaza statii de radiocomunicatii din România, precum si sanctionarea contraventiilor din domeniul operarii statiilor de radiocomunicatii (2)Reglementarea acestei activitati are drept scop utilizarea eficienta a spectrului de frecvente radio si evitarea aparitiei perturbatii lor electromagnetice Art 2 Constituie contraventii în domeniul operarii statiilor de radiocomunicatii urmatoarele fapte: a)operarea în vederea coordonarii activitatii de radiocomunicatii sau operarea statiilor de radiocomunicatii, dupa caz, apartinând serviciilor mobil maritim si pe caile de navigatie interioara, fix si mobil aeronautic, mobil terestru, amator de catre persoane care nu detin ori carora le-au fost suspendate certificatele de operator de statii de radiocomunicatii/autorizatiile în serviciul de amator eliberate, în conformitate cu reglementarile în vigoare; b)operarea unei statii de radiocomunicatii apartinând serviciilor mobil maritim si pe caile de navigatie interioara, fix si mobil aeronautic, mobil terestru, amator fara a detine certificatul corespunzator de operator/autorizatia în serviciul de amator, cu exceptia cazurilor prevazute de reglementarile legale în vigoare; c)nerespectarea regulilor de procedura a desfasurarii traficului de radiocomunicatii; d)transmiterea sau acordarea permisiunii de a transmite semnale ori mesaje neidentificabile de la statiile de radiocomunicatii, precum si de semnale false, înselatoare sau alte semnale neautorizate, neemiterea indicativului de apel, cu exceptia cazurilor prevazute de reglementarile legale în vigoare; e)intrarea în legatura cu statii de radiocomunicatii care nu sunt corespondenti autorizati ai retelei, precum si cu statii de radiocomunicatii care nu îsi dau indicativul de apel, cu exceptia situatiilor de primejdie stabilite prin alte acte normative în vigoare; f)transmiterea de corespondenta cu alt caracter decât cel prevazut în Regulamentul personalului operator al statiilor de radiocomunicatii din România si Regulamentul de radiocomunicatii pentru serviciul de amator din România, emise de Inspectoratul General pentru Comunicatii si Tehnologia Informatiei, sau omiterea sesizarii organelor competente în cazul receptionarii acesteia, cu exceptia situatiilor de primejdie stabilite prin alte acte normative în vigoare; g)nerespectarea regulilor privind emisiunile de încercare si reglaj, prevazute în alte acte normative în vigoare; h)interferarea în mod voit a traficului altor statii de radiocomunicatii; i)nerespectarea normelor privind evidenta activitatilor statiilor de radiocomunicatii; j)operarea unei statii de radiocomunicatii a carei functionare nu este autorizata conform reglementarilor în vigoare sau care are autorizatia suspendata; k)neacceptarea sau obstructionarea efectuarii controlului de catre personalul împuternicit al Inspectoratului General pentru Comunicatii si Tehnologia Informatiei, în conformitate cu prevederile legale în domeniu; l)neacceptarea sau obstructionarea actiunilor de sigilare, întreprinse, în conditiile legii, de catre personalul împuternicit al Inspectoratului General pentru Comunicatii si Tehnologia Informatiei, a statiilor de radiocomunicatii care nu functioneaza potrivit prevederilor legale în vigoare Art 3 (1)Contraventiile prevazute la art 2 se sanctioneaza cu amenda, dupa cum urmeaza: a)cele prevazute la art 2 lit a), c) e), f), g) si i), cu amenda de la 500 lei (RON) la 1 300 lei (RON); b)cele prevazute la art 2 lit b), d) si j), cu amenda de la 1 300 lei (RON) la 2 000 lei (RON); c)cele prevazute la art 2 lit h), k) si I), cu amenda de la 2 200 lei (RON) la 3 300 lei (RON) (2)Contravenientul poate achita pe loc sau în termen de 48 de ore de la data încheierii procesului-verbal ori, dupa caz, de la data comunicarii acestuia jumatate din minimul amenzii prevazute la alin (1), agentul constatator facând mentiune despre aceasta posibilitate în procesul-verbal Art 4 Amenda se aplica pentru fiecare aparat, echipament sau instalatie în parte, iar în cazul repetarii faptelor, agentul constatator poate propune suspendarea autorizatiei pentru o perioada de pâna la 6 luni sau retragerea acesteia Art 5 Constatarea contraventiilor si aplicarea sanctiunilor se fac de catre personalul împuternicit al Inspectoratului General pentru Comunicatii si Tehnologia Informatiei Art 6 Contraventiilor prevazute la art 2 le sunt aplicabile dispozitiile Ordonantei Guvernului nr 2/2001 privind regimul juridic al contraventiilor, aprobata cu modificari si completari prin Legea nr 180/2002, cu modificarile si completarile ulterioare Art 7 Prezenta hotarâre intra în vigoare la 30 de zile de la data publicarii ei în Monitorul Oficial al României, Partea I Art 8 La data intrarii în vigoare a prezentei hotarâri se abroga Hotarârea Guvernului nr 890/1994 privind stabilirea si sanctionarea contraventiilor în domeniul radiocomunicatiilor si al protectiei radioelectrice, publicata în Monitorul Oficial al României, Partea I, nr 355 din 22 decembrie 1994, precum si orice alte dispozitii contrare -****- PRIM-MINISTRU CALIN POPESCU-TARICEANU Contrasemneaza: Seful Cancelariei Primului-Ministru, Aleodor Marian Frâncu Ministrul comunicatiilor si tehnologiei informatiilor, Zsolt Nagy p Ministrul finantelor publice, Alice Cezarina Bîtu, secretar de stat Publicat în Monitorul Oficial cu numarul 181 din data de 24 februarie 2006 